b'\n_START_ARTICLE_\nTPC of Boston\n_START_PARAGRAPH_\nTPC of Boston er en privat golfbane i den amerikanske delstaten Massachusetts, grunnlagt i juni 2002 som del av banenettverket Tournament Players Club. Banen er opprinnelig tegnet av Arnold Palmer i 2003, men gjennomgikk en oppgradering av Gil Hanse i 2007. Banen har v\xc3\xa6rt arena for turneringen Deutsche Bank Championship p\xc3\xa5 PGA-touren siden starten._NEWLINE_TPC of Boston ligger i Norton, en forstad til Boston, 35 minutter fra Boston sentrum og 25 minutter fra Providence i Rhode Island. Banen er p\xc3\xa5 6847 meter og spiller par\xc2\xa072. Anlegget omfatter et treningsomr\xc3\xa5de p\xc3\xa5 over fire hektar, med driving range og putting- og chipping-omr\xc3\xa5der, og et klubbhus p\xc3\xa5 3159 kvadratmeter. Rett utenfor fairway p\xc3\xa5 hull\xc2\xa09 ligger William F. Connell Golf House, som er hjem til Massachusetts Golf Association og Massachusetts Golf Hall of Fame.'